Општина Шопоту Ноу (Караш-Северин)
Општина Шопоту Ноу () је општина у округу Караш-Северин у Румунији. Седиште општине је насеље Шопоту Ноу, а према попису из 2021. у општини је било 896 становника.

Географија 
Општина Шопоту Ноу се налази у јужном делу округа Караш-Северин, 100 -{km}- удаљен од окружног седишта, Решице, а 90 -{km}- од Баиле Херкулане. Смештена је у западном делу Алмашке долине где се она завршава, а почиње клисура реке Нере. Нера чини северну границу општине, а кроз општину протичу њене притоке од којих је најзначајнији Ракита. У јужном делу општине уздиже се планина Локва. У југоисточном делу су врх Вакарету (653 -{m}-), Фрасинулуј (670 -{m}-), Равенска (726 -{m}-) и брдо Стењак (732 -{m}-), у централном делу је врх Урзикари (707 -{m}-), а у западном Станчилова (613 -{m}-), брдо Кунуна Кеј и Чукар.

Општина се састоји од 10 насеља, од којих су само три збијеног типа са јасно извојеним језгром, а остала су разбијеног типа у долинама и на брдима.

Границе општине су следеће:
 на северу − општина Лапушнику Маре
 на истоку − општина Далбошец
 на југоистоку − општина Берзаска
 на југу − општина Сикевица
 на југозападу − општина Гарник
 на северозападу − општина Карбунари

Површина општине износи 7.230,86 хектара.

Становништво 
Према попису из 2021. у општини Банија живело је 896 становника што је за 261 мање (-22,56%) у односу на попис из 2011. када је било 1.157 становника.

Насеља 
Општина се састоји из 10 насеља, Ваља Ракитеј, Ваља Рошије, Дриштије, Карша Рошије, Појениле Боинеј, Ракита, Равенска, Станчилова, Урку и Шопоту Ноу. Највеће насеље је Шопоту Ноу које је и седиште општине, а најмање Дриштије.

Види још 
 Алмашка долина

Референце

Спољашње везе 
 Сајт општине Шопоту Ноу 

Општине Румуније
Википројект географија/Насеља у Румунији